Lisaks ratturitele ulatavad laulupeo korraldajad koos kultuuripealinna sihtasutusega abikäe ka neile, kes tulevad reedel või laupäeval peole lapsekäruga. Kuna  peoplatsil on istumiseks vähe ruumi, saab lapsekäru jätta Oru värava juures lauluväljaku territooriumil paiknevasse käruparklasse, kus parkijaid abistavad samuti vabatahtlikud, kes paluvad kärudesse väärtuslikke asju mitte unustada.